**Iskolai tanulást segítő technikák**

**BPD2138 (2023/2024. tanév, I. szemeszter)**

**A tantárgy elsajátításának célja:**

A kurzus célja, hogy megismertesse a hallgatókat a nevelési, oktatási intézmények prevenciós feladataival, azok kialakulásával, intézményesülésével, elméleti alapvetéseivel és gyakorlati aspektusaival. A fejlesztendő szakmai kompetenciák a szemeszter végére az alábbiak mentén teljesülnek. Tudás: a hallgató érti az együttműködés és társas kapcsolatok szerepét a társadalmi kohézió és a közjó szolgálatában, továbbá azonosítja és értelmezi ebben a folyamatban a pedagógus szerepét. Képesség: a hallgató feladatainak elvégzésekor képes figyelembe venni a köznevelési, a civil intézmények, a nevelési rendszerek társadalmi kontextusát, és az itt észlelt sajátosságoknak megfelelő gyakorlatot alkalmazni. Attitűd: a hallgató együttműködése bizalomalapú, nyitott az inklúzió és az adaptivitás szemléleteire. Autonómia és felelősség: a hallgató a nevelési tevékenységgel együttműködő társszakterületen végzendő feladatait a kellő gyakorlat megszerzéséig szakértői támogatás mellett végzi.

**Tantárgyi tematika és félévi követelményrendszer:**

1. Alapvetések, a szemeszter programjának ismertetése.
2. A tanulási stratégia fogalma, rendszere, típusai.
3. Tanulási stratégiák csoportosítása.
4. A mélyreható, a szervezett és a mechanikus tanulási stratégiák elmélete és gyakorlata I.
5. A mélyreható, a szervezett és a mechanikus tanulási stratégiák elmélete és gyakorlata II.
6. Az önszabályozó tanulás elmélete és gyakorlata.
7. Az önálló, független tanulás kialakításának módszertani kérdései.
8. Írásbeli esszé. (10. 31.)
9. Az emlékezet, a figyelem és a logika fejlesztésének területei.
10. Konstruktív oktatásszervezés a tanórán.
11. Kooperációra és differenciálásra épülő tanulásszervezési módok.
12. Integráció és inklúzió szerepe az iskolai tanulásban.
13. Korszerű és hatékony tanulástechnikák alkalmazása.
14. ZH (12.05.)

**A kurzuson történő részvétel**: a gyakorlati foglalkozásokon a részvétel kötelező. A félévi hiányzás megengedhető mértéke teljes idejű képzésben a tantárgy heti kontaktóraszámának háromszorosa. Ennek túllépése esetén a félév nem értékelhető (TVSz 8.§ 1.)

**Félévi követelmény:** gyakorlati jegy

**Az érdemjegy kialakításának módja, ütemezése**: a szemeszter során a hallgatók egy írásbeli esszét nyújtanak be 10. 31-én, majd 12.05-én zárthelyi dolgozatot írnak. Bármelyik részelem 50% alatti teljesítménye/hiánya elégtelen gyakorlati jegyet eredményez, melynek esetén a vizsgaidőszakban javítási lehetőséget biztosítok a hallgatók számára.

**Szakirodalom:**

Andorka Rudolf: Bevezetés a szociológiába. Osiris Kiadó, Budapest, 2010.

Endrődy Orsolya szerk.: Sokszínű pedagógia. Inkluzív szemléletmód a pedagógiai gyakorlatban. ELTE – TÓK, Budapest, 2020. <https://www.eltereader.hu/media/2020/10/Endr%C5%91dy-%E2%80%93-Svraka-%E2%80%93-F-Lass%C3%BA-Soksz%C3%ADn%C5%B1-pedag%C3%B3gia-WEB.pdf>

Fülöp Márta 2014. Az adaptív és sikeres versengéshez szükséges pszichés képességek. In:Fülöp Márta (szerk.): Stressz, megküzdés, versengés, konfliktusok. Magyar Tehetségsegítő Szervezetek Szövetsége. Budapest.

Mrázik Julianna (szerk.): A tanulás új útjai. Magyar Nevelés és Oktatásutatók Egyesülete, Budapest, 2017.

Nahalka István: A gyakorlati pedagógia néhány alapkérdése. Hatékony tanulás. ELTE PPK Neveléstudományi Intézet, 2006.

<http://www.jgypk.hu/mentorhalo/tananyag/A_tanulasban_akadalyozottak/hatekony_tanulas.pdf>

N. Kollár Katalin-Szabó Éva: A család és az iskola kapcsolata. In: N. Kollár Katalin-Szabó Éva (szerk.): Pedagógusok pszichológiai kézikönyve II. Osiris Kiadó, Budapest, 2017.

Rozgonyi Tiborné: Önszabályozó tanulás. Krúdy Könyvkiadó, Nyíregyháza, 2010.

Tóth László: Pszichológia a tanításban. Pedellus Kiadó, Debrecen, 2008.

**Nyíregyháza, 2023. augusztus 26. Körei László**

**Nyíregyházi Egyetem**

**Történettudományi és Filozófia Intézet**

**egyetemi oktató, PhD-doktorandusz**